Diari Oficial de la Generalitat Valenciana


Sumari del DOGV 6996, del 04-04-2013 (2013/3031)

Resolució de 15 de març de 2013, del conseller de Presidència i Agricultura, Pesca, Alimentació i Aigua, per la qual es modifica la clàusula 20 del plec de clàusules administratives particulars del concurs per a l'adjudicació de concessions per a l'explotació de programes del servici de televisió digital terrestre amb cobertura local, en règim de gestió indirecta, a la Comunitat Valenciana, relativa a la composició de la mesa de contractació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6996

Data del DOGV
:   04-04-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/3031


Data del document
:   15-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * contracte administratiu

Resolució de 15 de març de 2013, del conseller de Presidència i Agricultura, Pesca, Alimentació i Aigua, per la qual es modifica la clàusula 20 del plec de clàusules administratives particulars del concurs per a l'adjudicació de concessions per a l'explotació de programes del servici de televisió digital terrestre amb cobertura local, en règim de gestió indirecta, a la Comunitat Valenciana, relativa a la composició de la mesa de contractació. [2013/3031]  
Mitjançant la Resolució d'1 de juliol de 2005, del conseller de Relacions Institucionals i Comunicació, es va convocar concurs públic, per procediment obert, per a l'adjudicació de programes de televisió digital terrestre de cobertura local a la Comunitat Valenciana, i es van aprovar els plecs de clàusules administratives particulars i de prescripcions tècniques pels quals havia de regir-se l'esmentat concurs. La resolució es va publicar en el Diari Oficial de la Comunitat Valenciana número 5042, de 5 de juliol de 2005.  
La Sentència de 18 de juliol de 2012, de la Secció Sèptima de la Sala Contenciosa Administrativa del Tribunal Suprem, ha estimat el recurs de cassació número 5128/2008, interposat per Servicios de Difusión Tele Elx, SAU, que declara la nul·litat de la Resolució de 30 de gener de 2006, dictada pel conseller de Relacions Institucionals i Comunicació de la Generalitat Valenciana, per la qual s'adjudiquen les concessions per a l'explotació de programes de televisió digital terrestre amb cobertura local, i la Resolució de 12 d'abril de 2006 de la subsecretària de la Presidència, per delegació del president, que desestima el recurs d'alçada interposat contra aquella.  
En execució de sentència, i per Resolució de 12 de febrer de 2013, del conseller de Presidència i Agricultura, Pesca, Alimentació i Aigua (DOCV 6972, de 25.02.2013), s'ha ordenat la retroacció del procediment per a l'adjudicació de programes de televisió digital terrestre de cobertura local a la Comunitat Valenciana, al moment anterior que la mesa de contractació formule la proposta d'adjudicació de les concessions, i s'han conservat les actuacions anteriors dutes a terme en el si del mencionat procediment, sense perjuí de salvaguardar les facultats que atorga a la mesa de contractació la clàusula 16, lletra d, del plec de clàusules administratives que regixen l'adjudicació.  
  
Atenent les modificacions que s'han produït en estos últims anys, tant en l'assignació de les funcions relatives a les televisions digitals terrestres de competència d'esta comunitat autònoma que han passat de la Presidència a la Conselleria de Presidència i Agricultura, Pesca, Alimentació i Aigua, així com als canvis que s'han produït en l'estructura de l'Administració de la Generalitat; amb l'aprovació del Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, es produïx un canvi d'adscripció de les competències en matèria de televisió, que passen a estar atribuïdes a la Direcció General de Participació Ciutadana; per tot això resulta procedent efectuar una modificació en la composició de la mesa amb vista que hi haja adequació amb l'estructura i la situació existents en l'actualitat, permetent amb això el seu funcionament normal.  
  
Per tot això, resolc:  
  
Modificar la composició de la mesa de contractació a què es referix la clàusula 20 del plec de clàusules administratives particulars del concurs per a l'adjudicació de concessions per a l'explotació de programes del servici de televisió digital terrestre amb cobertura local a la Comunitat Valenciana, convocat mitjançant Resolució d'1 de juliol de 2005, publicada en el Diari Oficial de la Comunitat Valenciana número 5042, de 5 de juliol de 2005, que quedarà integrada com seguix:  
President o presidenta:  
Actuarà com a titular la persona titular de la Direcció General de Participació Ciutadana i, com a suplent, la persona titular de la Secretaria General Administrativa de la Conselleria de Presidència i Agricultura, Pesca, Alimentació i Aigua.  
Vocals:  
El cap o la cap titular del Servici de Comunicació de la Conselleria de Presidència i Agricultura, Pesca, Alimentació i Aigua, a la qual podrà suplir el cap o la cap titular del Servici de Ciutadania i Participació.  
  
Un advocat o advocada de la Generalitat.  
Un interventor o interventora de la Generalitat.  
El cap o la cap del Servici de Contractació i Gestió Econòmica de l'àmbit de la Presidència i de la Secretaria Autonòmica de Presidència, que assumirà les funcions de la Secretaria de la Mesa, amb veu i amb vot, i a la qual podrà suplir en les seues funcions la persona titular de la Direcció del Servici de Contractació i Assumptes Generals de l'àmbit de la Secretaria Autonòmica d'Agricultura, Pesca, Alimentació i Aigua.  
  
  
València, 15 de març de 2013.- El conseller de Presidència i Agricultura, Pesca, Alimentació i Aigua: José Císcar Bolufer.